NaiveNeuron/SloPal huggingface dataset:
Dostál, Ondrej, poslanec NR SR (2017-09-05):
Reagujem na pána ministra, ktorého tu momentálne nevidím v sále, ale mali sme prerušenú rozpravu. Tak chcel by som reagovať na tú časť, kde hovoril o tom, že vláda Ivety Radičovej, obracal sa na pána bývalého ministra Mihála, zmenila vzorec, ktorý dosť zhoršil finančné postavenie samospráv. No, áno, bolo to tak, ale zasa si povedzme, aj prečo to tak bolo. Bolo to v situácii, keď bol štát v kríze a keď bolo potrebné urobiť opatrenia na zaplátanie sekery, ktorú tu zanechala prvá Ficova vláda. Tá sekera bola teda poriadna. A bolo to myslené a bolo to aj urobené ako dočasné opatrenie. Nemôžem súhlasiť s tou filozofiou, že na jednej strane samosprávam z jedného vrecka vytiahneme a potom budeme mať viac peňazí, aby sme im dávali do druhého vrecka. Je predsa dôležité, aby samospráva mala finančné prostriedky na výkon svojich originálnych kompetencií. Nie, aby sme zvyšovali závislosť samospráv od štátu prostredníctvom nejako selektívne rozdeľovaných dotácií. Hovorí o tom aj Európska charta miestnej samosprávy, že miestne orgány majú v rámci hospodárskej politiky štátu právo na primerané vlastné finančné zdroje, s ktorými môžu voľne disponovať v rámci svojich právomocí, čiže prostriedky na ich originálne kompetencie. Ja som zvyčajne kritický k fungovaniu samosprávy. Mám s tým aj vlastné skúsenosti, aj skúsenosti sprostredkované od iných ľudí, ktorí sa potýkajú so samosprávami, ale napriek tomu si myslím, že, a nieže si myslím, je to tak, že samosprávy hospodária lepšie ako štát.
Hrušovský, Pavol, podpredseda NR SR (2010-12-10):
Pán poslanec Kaliňák.
Matovič, Igor, poslanec NR SR (2016-04-28):
Pán kolega Budaj, veľmi pekne ďakujem za túto iniciatívu, lebo bude to taká iniciatíva, ktorá bude odkrývať karty, bude ukazovať skutočný charakter poslancov, ktorí sa v tejto sále nachádzajú. Len mám takú obavu, že čo sa týka poslancov SMER-u, že oni za tento návrh nedokážu zahlasovať, lebo oni nechápu to zlo, ktoré sa stalo pri vražde Remiáša. Jednoducho ľudia, ktorí sa nehanbia obhajovať komunizmus, ktorý má na svete na svedomí 80 až 100 mil. obetí, oni necítia, že sa niečo stalo pri vražde Remiáša. Ľudia, ktorí sa nehanbia kryť zločiny prvej, druhej a aj tretej Ficovej vlády, ktorej dôsledky sú to, že na Slovensku zomiera o 3-tisíc ľudí ročne navyše, voči tomu alebo práve kvôli tomu, že sa rozkráda zdravotníctvo, a bez hanby sklonia zrak a stláčajú správne tlačítka, títo ľudia necítia, čo sa stalo pri vražde Remiáša, a preto mám veľkú obavu, že aj dnes iba sklonia hlavu a poslušne stlačia tlačítko, ktoré si praje predseda politickej strany SMER.
Mikloško, Jozef, poslanec NR SR (2015-03-12):
Ďakujem veľmi pekne. No, tá otázka bola krátko zodpovedaná. Pán minister je niekde ďaleko, takže asi nemal čas na odpoveď. Chcem povedať to, že Ústav pamäti národa je dôležitá organizácia, veľa vecí urobili na poli odkrývania bielych miest našej histórie, najmä obdobia neslobody od ´39 až ´90. Čiže majú časopis, majú knižky, majú publikácie, robia semináre, konferencie a skutočne to tam ide. Ale situácia napriek tomu je nie dobrá. Na jednej strane stojí predseda Správnej rady, ktorý má najväčší mandát, dala mu ho Národná rada pred dvoma rokmi so 105 hlasmi, bol to kandidát SMER-u. Bola to koalícia, nakoniec aj koalícia a opozícia zaňho hlasovala. Na druhej strane je osem členov Správnej rady a traja členovia Dozornej rady. Tak vzniklo dvojité riadenie a ja by som to nazval možno aj právnym chaosom. Nie nadarmo som vo výbore pre ľudské práva dal návrh, aby, čo sa už dlho chystá, tam došla poslanecká kontrola k tejto situácii. Nateraz sa to odsunulo a snáď až po voľbách nových členov sa k tomu vrátime. Pripomínam, že tam pretrváva nesúlad zákona o pamäti národa so štatútom a stanovami ÚPN, pretože po smrti prvého predsedu Jána Langoša jeho kompetencie dočasne presunuli do stanov, ale odvtedy sa už nikdy nezmenili. Tento rok je možnosť situáciu zlepšiť tým, že tam dáme dvoch členov nových Správnej rady a troch členov nových Dozornej rady, a teda túto šancu by sme nemali prepásť, aby sme pomohli tomu ústavu, aby sa tam nevarili stále svoje vlastne problémami a nerobili si napriek. Predseda ústavu poslal výboru pre Národnú radu... (Prerušenie vystúpenia časomerom.)
Gašpar, Tibor, poslanec NR SR (2024-02-08):
Hlasujeme o bode 47 pozmeňujúceho návrhu poslanca Galka.
Sopko, Miroslav, poslanec, NR SR (2017-02-03):
Mali, uvádzajú sa tu aj tri piliere potravinovej bezpečnosti: dostupnosť potravín, čiže úroveň a stabilita potravinovej produkcie, prístup k potravinám a využitie potravín. A sú tu aj uvedené vhodne zvolené úrovne potravinovej bezpečnosti, ktoré by mali obsahovať, aby občanom boli poskytnuté základné potraviny v období krízových situácií na svetových trhoch, zachovanie prvkov krajinotvorby a využitia národného prírodného bohatstva a udržania pracovných príležitostí. A prečo to všetko teraz hovorím? Lebo naozaj si musíme uvedomiť, že Slovensko dokáže, dokáže vytvárať stále ešte základné potraviny, a napriek tomu ich v obrovskom množstve dováža. A čo to spôsobuje v praxi? To, že tieto potraviny vytláčajú z trhu naše domáce potraviny a likvidujú domáceho výrobcu a tým pádom aj výrobný potenciál krajiny. Takže je to naozaj dôležitá vec. Ďakujem.
Laššáková, Jana, podpredsedníčka NR SR (2012-09-28):
Prosím, prezentujme sa a hlasujme. (Hlasovanie.) Prítomných 120 poslancov, za 74, proti 3, zdržalo sa 74, jaj, pardon, ospravedlňujem sa. Prítomných 120 poslancov, za návrh 43, proti 3, zdržalo sa 74. Konštatujem, že sme neschválili postúpenie návrhu zákona do druhého čítania. Pristúpime k hlasovaniu v prvom čítaní o návrhu poslancov Národnej rady Slovenskej republiky Alojza Hlinu a Miroslava Kadúca na vydanie zákona, ktorým sa mení zákon č. 223/2001 Z. z. o odpadoch v znení neskorších predpisov (tlač 156). Dávam slovo predsedovi výboru pre pôdohospodárstvo a životné prostredie poslancovi Mikulášovi Hubovi, aby hlasovanie uviedol. Nech sa páči, pán predseda výboru.
M. Hort, podpredseda NR SR: (2008-01-31):
Otváram týmto všeobecnú rozpravu. Aj v tomto prípade som nedostal do rozpravy žiadnu písomnú prihlášku, a preto sa pýtam, či sa chce niekto do rozpravy prihlásiť ústne. Konštatujem, že to tak nie je. Vyhlasujem, pardon, uzatváram možnosť podania ústnych prihlášok a vyhlasujem všeobecnú rozpravu za skončenú. Taktiež prerušujem rokovanie aj o tomto bode, budeme hlasovať o 11.00 hodine. No a teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a o doplnení niektorých zákonov . Tento vládny návrh zákona ste dostali pred prvým čítaním ako tlač 489 a spoločnú správu výborov  máte ako tlač 489a. Prosím, pán minister, aby ste vládny návrh zákona odôvodnili.
J. Mikuš, poslanec: (2007-10-29):
Uvedené výbory Národnej rady predloženú správu prerokovali a svojimi uzneseniami túto správu zhodne zobrali na vedomie a zároveň odporučili Národnej rade Slovenskej republiky správu o menovom vývoji v Slovenskej republike za I. polrok 2007 vziať na vedomie. Pán predsedajúci, otvorte, prosím, rozpravu.
Danko, Andrej, predseda NR SR (2018-12-13):
Poslanec Krajniak s reakciou.
Laurenčík, Milan, podpredseda NR SR (2021-05-27):
Páni poslanci, ukľudnite sa! (Ruch v sále. Krátka pauza.)
Grendel, Gábor, podpredseda NR SR (2021-06-30):
Kolegovia, kľud! Teda pokoj v rokovacej sále. Poprosím vás.
Laššáková, Jana, podpredsedníčka NR SR (2013-06-05):
Na vystúpenie pána poslanca dvaja páni poslanci s faktickými poznámkami. Končím možnosť prihlásiť sa s faktickými poznámkami. Nech sa páči, pán poslanec Číž.
Ďuriš Nicholsonová, Lucia, podpredsedníčka NR SR (2017-02-09):
Pani poslankyňa Blahová.
Bugár, Béla, podpredseda NR SR (2017-10-17):
Nech sa páči, prezentujme sa a hlasujme. (Hlasovanie.) Prítomných 136 poslancov, za 57, proti 16, zdržalo sa 63 poslancov. Návrh nebol schválený. Teraz vás ešte prosím, pán poslanec, aby ste uviedli hlasovanie pri bode 52, návrh poslanca Beblavého na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov, tlač 724. (Hlasovanie o návrhu poslanca Národnej rady Slovenskej republiky Miroslava Beblavého na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z ., tlač 724.)
Kresák, Peter, poslanec NR SR (2018-12-03):
Ďakujem pekne. Ja iba chcem teda ubezpečiť všetkých poslancov, ale zároveň aj občanov Slovenskej republiky, že tie zmeny, ktoré sa navrhujú, skutočne smerujú k posilneniu ich vlastníckych práv a k ich ochrane. Čiže tá individuálna povinnosť ústredného orgánu štátnej správy, či ministerstva v tomto prípade skúmať tieto veci je tam nová a slúži iba kvôli tomu, aby to konanie bolo spravodlivé a aby bolo prínosom pre celú spoločnosť. Ďakujem pekne.
Danko, Andrej, predseda NR SR (2017-10-12):
Na vystúpenie pána poslanca dve faktické. Uzatváram možnosť prihlásenia s faktickými. Pán poslanec Osuský.
Taraba, Tomáš, poslanec NR SR (2021-09-22):
Dámy a páni, bavíme sa o zákone, ktorý by mal na Slovenku jednoznačne zadeklarovať, že naše deti sa nebudú učiť nejakým homosexuálnym zvrátenostiam, že sa nebudú vystavovať nejakým vplyvom akéhokoľvek skrytého pedofila, ktorý sa tvári, že je učiteľ a podobne. No a áno, doba je taká, že v časti Európskej únie prebieha ten neomarxistický model, ktorý toto považuje za práveže slobodu. V poriadku, sloboda je to, že nech si každý v rámci svojej sféry robí, čo chce, ale sloboda nie je to, keď štát si myslí, že tie deti patria jemu a že on bude indoktrinovať tie deti spôsobom, ako on chce. To je jednoducho totalita, ktorú sme tu štyridsať rokov mali. A to, že aj na Slovensku to začína byť téma, je aj to, že som niekde čítal, že váš minister školstva pán Gröhling sa rozhodol, že otvorí slovenské školy, že budú chodiť o sexuálnej výučbe kadejakí, kadejaké komixové persóny rozprávať, a preto chcem aj využiť tuná pána Vašečku, ktorý tu je predseda školského výboru, nech sa k tomu vyjadrí, na základe akej autority si toto dovolil minister Gröhling dovoliť. Na základe toho, že sa tvárime, že školy majú svoju vlastnú autonómiu? No tak práve preto je potrebné tento typ zákona prijať, pretože bočnými dverami tu začínate homosexualitu vnášať medzi naše deti. A či to viete, alebo či to akceptujete, to je úplne jedno, tie deti patria do rodín a tento typ výchovy patrí primárne rodičom. A nie ani Gröhlingovi, nie ani Ferovi Joke a neviem komu. A vy, ktorí to tolerujete a sa tvárite, že sa to nedeje, tak ste obyčajní farizeji. Preto vás vyzývam, aby ste prešli pred tento mikrofón a povedali, na základe akého práva si toto dovoľujete na Slovensku robiť. A, pán Vašečka, čakám odpoveď.
Zmajkovičová, Renáta, podpredsedníčka NR SR (2013-09-18):
Pán poslanec Přidal.
P. Hrušovský, predseda NR SR: (2004-12-09):
Teraz prosím poverenú spravodajkyňu pani poslankyňu Laššákovú, aby Národnú radu informovala o výsledku prerokúvania návrhu vo výboroch, ktorým bol návrh zákona pridelený, ako aj o stanovisku a odporúčaní gestorského výboru. Nech sa páči, pani poslankyňa.
Glváč, Martin, podpredseda NR SR (2017-06-19):
(Nasledujúci text odznel po vypnutí mikrofónu.) Nefunguje mi mikrofón. (Zaznievanie gongu. Reakcia z pléna.) Chcem vás informovať, že ako budeme pokračovať, pretože musia pripraviť sálu. (Reakcia z pléna.)
Zs. Simon, poslanec: (2008-04-11):
Ale nedá mi, aby som nepovedal, za éry vášho ministrovania ste zabezpečili znížený počet kontrol kvality výrobkov o 6-tisíc ročne. Výsledok: listerióza v obchode. Uvažujme, keď hovoríme. Ďakujem.
B. Bugár, podpredseda NR SR: (2003-02-26):
Pani spravodajkyňa, chcete zaujať stanovisko? Nie. Takže pristúpime k hlasovaniu. Pani spravodajkyňa, nech sa páči, máte slovo. M. Beňová, poslankyňa: Ja vám veľmi pekne ďakujem, vážený pán predsedajúci. Pokúsim sa uviesť tie návrhy, tak ako boli predložené. Keďže tie doplňujúce návrhy pána Duku-Zólyomiho a pána Figeľa boli vlastne len doplnkami k tomu pôvodnému návrhu uznesenia, prečítala by som teraz, ak dovolíte, dámy a páni, návrh uznesenia Národnej rady Slovenskej republiky z 26. februára 2003 k správe o doterajšom priebehu rokovaní Konventu o budúcnosti Európy a Národného konventu o európskej budúcnosti Slovenska. „Národná rada Slovenskej republiky berie na vedomie správu o doterajšom priebehu rokovaní Konventu o budúcnosti Európy a Národného konventu o európskej budúcnosti Slovenska.“ Keby ste dali hlasovať, pán predsedajúci, prosím.
Laurenčík, Milan, podpredseda NR SR (2020-12-02):
Ďalší s faktickou, pán poslanec Marian Kotleba, nech sa páči.
Laššáková, Jana, podpredsedníčka NR SR (2013-12-03):
Vážené panie poslankyne, páni poslanci (Zaznievanie gongu.), pristúpime k hlasovaniu. Predtým by som, poprosím vás o pokoj, pred samotným hlasovaním vás chcem informovať, že minister pôdohospodárstva Ľubomír Jahnátek písomne požiadal o zaradenie vládneho návrhu novely zákona č. 326/2005 Z. z. o lesoch v druhom čítaní (tlač 724) do návrhu programu januárovej schôdze. Je to bod 34 schváleného programu. Preto v mene poslaneckých klubov SMER – sociálna demokracia, SDKÚ – DS, MOST – HÍD, KDH a OĽaNO podávam návrh, aby sme vypustili tento návrh z programu 27. schôdze. Pýtam sa, je všeobecný súhlas? (Súhlasná reakcia pléna.) Áno, dobre, ďakujem pekne. Pokračujeme v prerušenom rokovaní hlasovaním. Poprosím určeného.... Pán poslanec Přidal, nech sa páči.
Hort, Milan, podpredseda NR SR (2010-12-08):
Ďakujem. V tejto chvíli budeme pokračovať prerušeným bodom, ktorým je druhé čítanie o vládnom návrhu zákona o poskytovaní dotácií v pôsobnosti Úradu vlády Slovenskej republiky. Úvodné slovo už pani ministerka uskutočnila. Teraz dávam slovo pánovi poslancovi Dostálovi, ktorého ako spoločného spravodajcu určil výbor pre ľudské práva a národnostné menšiny, aby nás informoval o výsledku rokovania výborov a aby odôvodnil návrh a stanovisko gestorského výboru. Pán poslanec, nech sa páči.
V. Tomanová, ministerka práce, sociálnych vecí a rodiny SR: (2008-02-06):
Tak ako povedala pani poslankyňa Radičová, plne sa prikláňam k tomu, že ochrana a bezpečnosť zdravia pri práci je skutočne nesmierne dôležitá, má svoje opodstatnenie a urobíme všetko preto, aby sme skutočne zabezpečili dobré pracovné podmienky a bezpečnú a dobrú prácu pre ľudí. V tejto súvislosti si dovolím povedať, že je ustanovená pracovná skupina zo zástupcov odborníkov, v ktorej sú tak zástupcovia ministerstva zdravotníctva, ako aj ministerstva práce, sociálnych vecí, nehovoriac o tom, že sú tam zastúpení aj zástupcovia zamestnávateľov a zástupcovia zamestnancov. O výsledkoch rokovania tejto pracovnej skupiny informovala v Hospodárskej a sociálnej rade pani štátna tajomníčka Kršíková 28. januára 2008 s tým, že sú určité výsledky spoločnej expertnej skupiny. Pokiaľ by ste chceli, tak vám môžem o nich aj bližšie porozprávať, ale musím povedať, že ešte jeden bod je otvorený, a to lekárske preventívne prehliadky vo vzťahu k práci sa nebudú vykonávať u fyzických osôb, ktoré sú podnikateľmi a nemajú zamestnancov všeobecne u všetkých, ale len, ak tak ustanovujú osobitné predpisy. Ja pripomeniem, že tu sa otvoril opätovne problém, ktorý nie je doriešený v tejto chvíli s ministerstvom zdravotníctva, ktoré požaduje, aby samostatne zárobkovo činné osoby podliehali povinnosti preventívnych lekárskych prehliadok, ak vykonávajú činnosti zaradené v tretej alebo v štvrtej kategórii. Toto je otvorená otázka, ktorá bude doriešená a následne, len čo budú doriešené, bude pripravený návrh noviel zákonov tak, aby boli obidva zákony korigované v tejto oblasti. Ďakujem pekne za pozornosť.
Laššáková, Jana, podpredsedníčka NR SR (2015-04-21):
Na vystúpenie pána poslanca s faktickou poznámkou sa hlási pán poslanec Viskupič. Končím možnosť prihlásiť s faktickými poznámkami. Nech sa páči.
Kollár, Boris, predseda NR SR (2020-10-13):
Ďakujem. Než dám o týchto návrhoch hlasovať, chcem vás, vážené kolegyne, vážení kolegovia, informovať, nakoľko sa tu rieši... šírili rôzne správy a dohady a novinárske dezinformácie o niektorých poslancoch, konkrétne o mojom podpredsedovi alebo našom podpredsedovi pánovi Gáborovi Grendelovi. Musím, musím, musím konštatovať, že som videl dnes jeho negatívny test na COVID, takže aby sme nešírili paniku, nemám absolútne strach vedľa neho sedieť a ani vy nemusíte mať ten strach vedľa neho sedieť. (Smiech v sále.) Je to v poriadku. (Reakcie z pléna). Áno, dobre. Dávam hlasovať o prvom návrhu pána poslanca Pellegriniho. Prosím, prezentujme sa a hlasujeme. (Hlasovanie.) Prítomných 124 poslancov, za 45, proti 4, zdržalo sa 73. Neschválené. Uvedený návrh sme neschválili. Teraz dávam hlasovať o návrhu pána poslanca Ladislava Kamenického. Prosím, prezentujme sa a hlasujeme. (Hlasovanie.) Prítomných 127 poslancov, za 44, proti 3, zdržalo sa 78, nehlasovali 2. Uvedený návrh sme neschválili. Dávam teraz hlasovať o programe schôdze ako celku . Prosím, prezentujme sa a hlasujme. (Hlasovanie.) Prítomných 127 poslancov, za 83, proti 38, zdržali sa 6. Konštatujem, že sme program 15. schôdze Národnej rady schválili. Pani poslankyne, páni poslanci, pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh vlády má parlamentnú tlač 305. Prosím ministra zdravotníctva Slovenskej republiky Marka Krajčího, aby návrh vlády odôvodnil.
Laurenčík, Milan, podpredseda NR SR (2021-03-16):
Ďakujem veľmi pekne. Pred tým, ako pôjdete do rozpravy, prosím, aby ste zaujala miesto navrhovateľky. A teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi a predsedovi tohto výboru pánovi poslancovi Jurajovi Krúpovi. Nech sa páči, pán poslanec, máte slovo.
Hufková, Eva, poslankyňa NR SR (2012-09-11):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Glváč, Martin, podpredseda NR SR (2018-05-24):
Ďakujeme pekne.
Kučerová, Viera, poslankyňa NR SR (2014-10-30):
... ale trochu ma tu zaráža váš prístup ako bývalého ministra. Veď vy predsa poznáte prácu exekútorov a museli ste s tým prísť do styku. Môžem garantovať, že 80 % exekútorov, ktorí robia, nikdy ani neprišli do styku s úžerníckymi zmluvami a robia si úplne svoju prácu, bežnú, ktorá im zo zákona vyplýva. A exekútor ako inštitúcia predsa zo systému nechce len brať, veď predsa vracia v podobe vymožených pohľadávok, platenia daní, dépeháčiek, zamestnáva ľudí, platí odvody. A z úradov práce, keď si berie ľudí a zamestnáva mladých ľudí, sú to prevažne ľudia, ktorí sú dlhodobo evidovaní na úrade práce a zamestnávatelia ich nechcú práve preto, že nemajú žiadne pracovné návyky, nemajú prax. A tu majú možnosť si ich získať. Dokonca majú možnosť získať trvalé pracovné miesto. Alebo podľa vás by bolo lepšie, keby odchádzali do cudziny umývať riady? Myslím si, že aj toto je cesta. A môžem vám garantovať, že to, čo sa naučia na exekútorských úradoch, pracovať so zmluvami, pracovať, dostanú sa do ekonomiky, dostanú sa, naučia sa komunikovať s ľuďmi a všade, kde sa v budúcnosti uplatnia, vám garantujem, že toto je pre nich obrovská, veľká prax. Ďakujem.
I. Štefanec, poslanec: (2009-11-04):
Druhá poznámka. Vláda vymyslela tento návrh minulý týždeň v utorok. Schválila ho expresne v stredu. A sedem dní sme mali v laviciach návrh na skrátené legislatívne konanie. Dámy a páni, nepamätám si takýto postup, že by sme sedem dní čakali na to, kým sa vládna koalícia dohodne, kedy to zaradí na program. Aj to už o niečom svedčí, ponechám to na vaše uváženie. Takže vláda schválila urýchlene niečo, čo ministerstvo hospodárstva nepripravovalo. Takto sa vyjadril pán minister. Na legislatívnu radu vlády sa dostal tento zákon až potom, čo bol schválený vládou. Ďalšie nóvum. Tento zákon, to už nás ani neprekvapuje, nebol predmetom rokovania tripartity, sociálnych partnerov. A odpoveď na to je vopred jasná. Dámy a páni, dá sa konštatovať, že Víťazný február je tu opäť, akurát z Víťazného februára 1948 chce vládna koalícia urobiť víťazný november 2009. Za takýto zákon by sa totiž nemusel hanbiť ani Klement Gottwald. Dokonca si myslím, že, pán minister, vy ste horší ako Klement Gottwald, pretože na jeho malé ospravedlnenie, myslím Gottwalda, môže slúžiť fakt, že ten nemal skúsenosti s následkami znárodňovania. A to sa o vás povedať nedá. Znárodňovanie nie je novinkou, akurát, že vždy škodí ľuďom, pretože zo skúseností vieme, že krajiny, ktoré ochraňovali súkromné vlastníctvo, vždy prosperovali, krajiny, ktoré nešli touto cestou, chátrali a upadali. Takáto politika je teda evidentne proti ľuďom. Čo sa týka obsahu zákona, aj moji predrečníci sa už vyjadrili, že na prvý pohľad je protiústavný, protieurópsky. Ja si dovolím dodať, že nie je vôbec jasné, ktorý podnik strategický je, ktorý strategický nie je, ktorý teda podliehať znárodneniu bude a ktorý nie, ani čo by malo byť pohnútkou pre politické chúťky znárodňovania. Čo je ale úplne jasné, je, že zákon je zlý, nezmyselný a škodlivý. Takouto politikou sa nevytvoria nové pracovné miesta, dámy a páni. Vláda, bohužiaľ, rieši to, čo nemá, a nerieši to, čo má. Nerieši ani dnes v schválenom štátnom rozpočte rekordne rastúcu nezamestnanosť, rekordne rastúcu zadlženosť, nerieši korupciu, v ktorej sme najhorší z Európskej únie a horší než mnohé africké krajiny, ale rieši niečo, čo problémom nie je. Takáto politika rozhodne nevytvára nové pracovné miesta a takáto politika nie je pre ľudí, ale ide proti ľuďom. Preto nemáme najmenší dôvod takýto zákon podporovať, takýto zákon je škodlivý a, samozrejme, ja osobne budem hlasovať proti. Ďakujem pekne.
Grendel, Gábor, podpredseda NR SR (2021-10-05):
Pán poslanec Miroslav Suja.
Laššáková, Jana, podpredsedníčka NR SR (2012-09-13):
Pani poslankyňa Nachtmannová, nech sa páči.
Zajac, Pavol, poslanec NR SR (2015-06-18):
Ďakujem všetkým, ktorí na mňa reagovali. Naozaj, pán kolega Bagačka, každé nevytvorené miesto je škoda. Len presne ako hovoril pán kolega Přidal alebo Hraško, ak vláda vedela, že sa nezrealizovali kvôli takýmto veciam v minulosti investície, prečo niečo s tým neurobila doteraz, teda v normálnom legislatívnom procese vrátane pripomienkového konania, a nie teraz v skrátenom legislatívnom konaní? Pán Martvoň, koľko ľudí tak bude zamestnaných? Ja som sa to nedozvedel, ani zo zákona, ani z dôvodovej časti ani z návrhu na skrátené legislatívne konanie, koľko ľudí sa tak zamestná, aké škody tu hrozia, len to, že teda nejaké škody hrozia. Ale pán Muňko to napríklad vie, keď hovorí o 2 300 vlastníkoch, z toho 700 mŕtvych. Čiže on už vie, o ktoré územie sa jedná. Preto hovorím, nehrajte s nami hru so zakrytými kartami. Treba povedať, o čo sa jedná, prečo to treba, čo sa bude diať, ak sa to vykúpi a potom tam nepríde ten investor, lebo pani kolegyňa Žitňanská má pravdu, v tomto návrhu zákona, čo je tak najjasnejšie napísané, je, akým spôsobom sa tam bude vyvlastňovať. To je absolútne presne tam zadefinované, vláda o tom rozhodne a nasledujú presné kroky, ako k tomu dôjde, ako kto si preberie tú obálku, k si ju niekto nepreberie do troch dní, čo bude, a podobne. Čiže ak vláda o tom rozhodne, to vyvlastnenie bude stopercentné. Ale nebude tak porušené ústavné právo niektorých občanov? A keby sa jednalo o ten všespoločenský záujem, ale môže sa stať, že sa vykúpi takéto územie a nebude z tej investície nič. Alebo naozaj si mám pod tým predstavovať, že sa vykupuje územie možno pre megakasíno? Podľa tohto návrhu to môže byť aj megakasíno. Nechcem strašiť, chcem tu investorov, ale... (Prerušenie vystúpenia časomerom.)
Laššáková, Jana, podpredsedníčka NR SR (2015-06-19):
Prosím, prezentujme sa a hlasujeme. (Hlasovanie.) Prítomných 129 poslancov, za bolo 51, proti 5 poslanci, zdržalo sa 73 poslancov. Konštatujem, že sme neschválili uznesenie o postúpení návrhu zákona do druhého čítania. Odhlasovali sme všetky prerokované body. Vyhlasujem, ešte predtým pán poslanec Hlina.
Jahnátek, Ľubomír, poslanec NR SR (2011-12-02):
Ďakujem pekne. Pán kolega, hovorili ste o všetkom, len nie o tých 17 podmienkach, čiže ste priznali, že vlastne nie je vecný argument, rozlíšenie medzi tým, čom som predložil vo februári, a tým, čo je predložené teraz. A on nie je, skutočne nie je. Ale ešte raz opakujem, mne to nevadí. Mne to nevadí, nech tie zásady európskej smernice sú tam, len ich bolo treba trošku došpecifikovať. Mne to nevadí. A nie je pravda, že ste boli v časovom strese. Vy ste trikrát predložili zákon, ktorý ste nazvali implementácia tretieho balíka, trikrát ste to predkladali a trikrát ste riešili – alebo dvakrát a tretíkrát bol pokus – a vždy ste riešili len otázku predsedu ÚRSO. Vykašľali ste sa na celú implementáciu tretieho energetického balíka aj pod vaším vedením, ešte keď ministerstvo bolo. Neriešili ste tento problém, riešili ste len personálne veci na ÚRSO. A že nebol pripravený zákon? Pán kolega, keby ste sa boli lepšie informovali, bol nový zákon a novela zákona, dve formy boli a – krútite hlavou, ale ešte raz, ten zákon bol pripravený na ITO. Dneska predkladáte ITO, nič viac, nič menej. Akurát, že ste minuli ďalšie prostriedky ministerstva hospodárstva na poradcov, ktorí vám prepísali to, čo tam napísané už bolo. Ďakujem.
Blanár, Juraj, podpredseda NR SR (2023-03-30):
Prezentujme sa a hlasujme o tomto návrhu pridelenia výborom. (Hlasovanie.) Prítomných 129, za hlasovalo všetkých 129. Čiže jednomyseľne sme tento návrh schválili. Ďakujem, pán spravodajca. Vážené pani poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona (tlač 1532), prerokovali dnes 31. marca po tlači 1322, v poradí tretej, poobede. Je všeobecný súhlas? (Súhlasná reakcia pléna.) Ďakujem pekne, tým sme vyčerpali hlasovanie, prerušujem rokovanie o... na dve minúty, aby sme mohli pokračovať v rokovaní bez vyrušovania, aby tí, ktorí majú povinnosti, mohli opustiť rokovaciu sálu. Ale ešte predtým dva procedurálne návrhy. Pán predseda Lukáč.
B. Bugár, podpredseda NR SR: (2001-11-07):
Pán poslanec Moric. V. Moric, poslanec: Ďakujem za slovo. Veľmi ma zaujala kolegova otázka, či je potrebná táto novela zákona. Myslím si, že táto novela Trestného zákona vôbec nie je potrebná, že pán poslanec Galbavý sa mohol venovať úplne iným otázkam, ako napríklad zníženiu nezamestnanosti, zlepšeniu situácie, aká je v školstve, v zdravotníctve. Ale keď sa niekto chce zviditeľniť, tak nasilu dáva novely zákona, alebo novelu zákona takú, ktorá v podstate nič neovplyvní, a keď ovplyvní, tak len negatívne. Pre mňa totižto prezident je určitým symbolom republiky a tento symbol ešte navyše nevolia poslanci, lebo tí obyčajne, ako si všetci ľudia myslia, zle volia. Volia ho občania. Myslím si, že hanobiť niekoho, koho si volia občania, by sa malo zvážiť, či má za to byť trest, alebo nemá byť trest. Takže odporučil by som pánovi kolegovi, keby sa venoval aktuálnejším otázkam, ktoré naozaj kvária občanov tohto štátu, lebo sedieť v parlamente a nevidieť pre smietku brvno, ako je to napísané v Biblii, tak si myslím, že to je neprístojné a ešte k tomu aj chybné. Možnože ti padla do oka aj teraz, pán kolega, tá smietka, ale veľmi ľahko sa to môže zmeniť na brvno a možnože sa to aj zmenilo.
P. Paška, predseda NR SR: (2006-12-12):
(Hlasovanie.) 140 prítomných, všetci boli za. Konštatujem, že sme schválili body zo spoločnej správy. Budeme hlasovať o postúpení návrhu zákona.
Šimečka, Michal, podpredseda NR SR (2024-02-23):
Ďakujem veľmi pekne. S faktickou poznámkou pán poslanec Matovič.
Petrák, Ľubomír, poslanec NR SR (2020-07-24):
Ak dovolíte, ja to v zásade zhrniem. Áno, hanbím sa za Igora Matoviča a hanbím sa za to, akým spôsobom sa nevie postaviť čelom k problému, ktorý si sám vyrobil. A, pán Pčolinský, divadlo? Koľkokrát ste robili toto divadlo vy? V tom prípade to bolo poukazovanie na problémy, ktoré spôsobuje vládna koalícia tejto krajiny, krajine? Dnes je to divadlo? Ako buďte, buďte úplne v pokoji. Metódy, ktoré ste používali v opozičnej práci, odvolávanie premiéra k tejto práci poslanca patrí, budeme uplatňovať aj naďalej, budeme poukazovať na vaše chyby, na chyby vašej vládnej koalície. A, kolegovia, ktorí si myslíte, že vaša vláda nebude mať kauzy, tak ste na hlbokom, na hlbokom, hlbokom omyle. Ak hovoríte o tom, že výlevy, ktoré som tu povedal, nemajú hlavu a pätu, no ono je to predovšetkým preto, že ja som citoval slová Igora Matoviča.
M. Hort, podpredseda NR SR: (2007-09-11):
Pán poslanec, máte slovo.
Tomáš, Erik, minister práce, sociálnych vecí a rodiny SR (2024-02-09):
Ďakujem pekne. Tak už to potiahnem za kolegov. Návrh novelizácie volebného zákona vypracovalo ministerstvo vnútra v súlade so záväzkami deklarovanými v programovom vyhlásení vlády Slovenskej republiky súvisiacimi s potrebou elektronizácie volebných procesov. Hlavným cieľom predloženej právnej úpravy je reakcia na dopyt spoločnosti, aby najmä vo voľbách do orgánov územnej samosprávy bolo možné nájsť všetkých kandidátov na jednom mieste a uľahčiť tak prístup širokej verejnosti k informáciám o kandidátoch a kandidujúcich subjektoch. Návrh zákona vytvára podmienky na elektronické spracúvanie údajov z kandidátskych listín doručených zapisovateľom príslušných volebných komisií prostredníctvom novovytvoreného informačného systému Register kandidátov a kandidátnych listín. Elektronické spracúvanie pomôže odstrániť chybovosť na zoznamoch zaregistrovaných kandidátov a hlasovacích lístkoch a zároveň bude významnou oporou pre volebné komisie zodpovedné za registráciu kandidátov a kandidátskych listín pre jednotlivé druhy volieb. Registre kandidátov a kandidátnych listín bude zároveň slúžiť ako zdroj pre tlač a distribúciu zoznamu zaregistrovaných kandidátov a hlasovacích lístkov, čím sa eliminuje chybovosť spočívajúca v rozdielnosti údajov uvedených na zozname zaregistrovaných kandidátov a údajov uvedených na hlasovacom lístku. Práve táto chybovosť viedla k volebným žalobám a mala za dôsledok aj zrušenie výsledku volieb. Údaje z registra budú tiež poskytované Štatistickému úradu Slovenskej republiky na účely spracovania výsledkov volieb. V predkladanom návrhu zákona zároveň reagujeme na celospoločenskú požiadavku sprístupniť zápisnice volebných komisií všetkých stupňov širokej verejnosti. Z toho dôvodu upravujeme príslušné ustanovenia doplnené do zákona poslaneckou iniciatívou pred ostatnými parlamentnými voľbami tak, aby sprístupňovanie zápisníc bolo zákonom náležité a vykonateľne upravené. Ďakujem za pozornosť.
P. Hrušovský, predseda NR SR: (2004-06-30):
(Hlasovanie.) 132 prítomných, 4 za návrh, 71 proti, 56 sa zdržalo, 1 nehlasoval. Neschválili sme návrh. Prosím, ďalší návrh.
Mierna, Anna, poslankyňa NR SR (2020-07-23):
Vážení kolegovia, Igor Matovič nastúpil na post premiéra v čase vrcholiacej globálnej pandémie a napriek tomu, že krajina na ňu nebola vôbec pripravená, ju zvládol tak, ako v naš..., o našich úspechov písali aj svetové médiá. Skúsme si na chvíľu spomenúť, ako písali o vláde SMER-u svetové médiá. Články o menách ako Jankovská, Kočner či Kaliňák ostanú v medzinárodnej tlači navždy ako spomienka na tandem Pellegrini – Fico. Kvôli vám chodili po Bruseli európski lídri s pietnymi odznakmi Jána Kuciaka a Martiny. Vy teraz hovoríte o bruselskom samite o han..., ako o hanbe pre Slovensko? Nuž je pravda, že na rokovaní s Angelou Merkelovou nesedela pani Trošková, ale aj tak sa pre Slovensko podarilo vyrokovať tretí najväčší príspevok pre občanov z celej Únie. Ďalšie navýšenie zdrojov vyrokovala delegácia pre našich poľnohospodárov, o ktorých ste vy ani nezakopli.
K. Tóthová, poslankyňa: (2008-04-02):
V závere som nepochopila, pani poslankyňa, čo ste chceli povedať s tou školskou stravou a zákonom, ktorý prerokovávame. Je pravda, že otázka stravy študentov je dôležitá, ale kalorické hodnoty, zloženie stravy nemôžu byť predmetom regulácie zákona, ale nato sú príslušné vykonávacie predpisy. Tieto vykonávacie predpisy idú tak dopodrobna, že je aj vykonávací predpis, čo môže byť v automatoch a v bufetoch v školách predávané, že je zakázané predávať nielen cigarety a alkoholické nápoje, ale aj proste nápoje, ktoré obsahujú kofeín, čo je kokakola, áno, a rôzne chinín a podobné ďalšie výrobky. Takže ja si nemyslím, že tento zákon by mal riešiť aj tieto otázky, alebo som zle porozumela? Ja si myslím, že už bola vyvinutá akcia varenie, zdravé varenie v školách, že sa nadviazalo, aj pani manželka prezidenta Slovenskej republiky nadviazala na akciu anglického kuchára bez čapice, ktorý robí akcie varenia v školách, len tu musí byť aj výchova doma.
Paška, Pavol, predseda NR SR (2014-06-04):
Pekné popoludnie, dámy a páni. Vážené pani poslankyne, vážení páni poslanci, budeme pokračovať v rokovaní o programe schôdze hlasovaním o prerokovaných bodoch. Poprosím pani poslankyňu... (Reakcia z pléna.) Ešte pán poslanec Kaník.
Šeliga, Juraj, podpredseda NR SR (2020-09-23):
Ďakujem pekne. Pán poslanec Podmanický bol posledný v rozprave. Preto vyhlasujem všeobecnú rozpravu za skončenú. Pán navrhovateľ nechce zaujať stanovisko. Pán spravodajca? Nie. Ďakujem. Prerušujem rokovanie o tomto bode programu. Budeme pokračovať prvým čítaním o návrhu poslancov Tarabu, Kuffu a Filipa Kuffu a Jána Podmanického na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach. Návrh je uverejnený ako tlač 214. Návrh na pridelenie výborom je v rozhodnutí 204. Poprosím pána poslanca Tarabu, aby návrh zákona uviedol. (Rokovanie o návrhu poslancov Národnej rady Slovenskej republiky Tomáša Tarabu, Štefana Kuffu, Filipa Kuffu a Jána Podmanického na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach , tlač 214.)
Pellegrini, Peter, predseda NR SR (2015-06-30):
Prezentujme sa hlasujme o návrhu pána poslanca Matoviča prerokovať tento návrh v druhom čítaní. (Hlasovanie.) Prítomných 137 poslancov, za hlasovalo 51, proti bolo 17, zdržalo sa 67, nehlasovali 2. Tento návrh sme neschválili. Pán poslanec Panáček, teraz bude uvádzať hlasovanie o vládnom návrhu zákona, ktorým sa mení a dopĺňa zákon o e-Governmente (tlač 1578), bod 70 schváleného programu. Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a o zmene a doplnení niektorých zákonov , tlač 1578.]
V. Novotný, poslanec: (2009-02-06):
Treba povedať, že tu táto kauza zániku Európskej zdravotnej poisťovne neskončila. Nekompetentné rozhodnutia Úradu pre dohľad pokračovali ďalej. Šiesteho mája 2008 Úrad pre dohľad rozhodol o dočasnom prevode poistného kmeňa Spoločnej zdravotnej poisťovni. Ani sa nepokúsil o odplatný prevod poistného kmeňa napriek tomu, že o neho v tom čase bol záujem a mohli sa tak získať finančné prostriedky na uspokojenie pohľadávok veriteľov, predovšetkým poskytovateľov zdravotnej starostlivosti. Koncom augusta 2008 rozhodol Úrad pre dohľad o prevode poistného kmeňa na inú zdravotnú poisťovňu bez toho, aby špecifikoval na akú. A podľa hovorcu Úradu pre dohľad mal o tomto prevode rozhodnúť likvidátor, čo je v jasnom nesúlade so zákonom č. 581/2004 o zdravotných poisťovniach. (Ruch v sále.) V predmetnej veci ohľadom okolnosti zániku Európskej zdravotnej poisťovne som interpeloval ministra zdravotníctva na ostatnej decembrovej schôdzi. Dnes už mám k dispozícii odpoveď ministra zdravotníctva. K objasneniu týchto podivných a čudných okolností prevodu poistného kmeňa poskytlo na moju konkrétnu otázku ministerstvo zdravotníctva nasledujúce vysvetlenie: „Zákon č. 581/2007 Z. z. dáva likvidátorovi kompetenciu k zabezpečovaniu prevodu poistného kmeňa, pričom likvidátor predkladá úradu iba návrh tohto prevodu. Prevod schvaľuje v konečnom dôsledku iba úrad. Priestor na zabezpečenie trvalého prevodu poistného kmeňa bol vytvorený práve počas dočasného prevodu na Spoločnú zdravotnú poisťovňu. Keďže do augusta 2008 rokovania so záujemcami o prevod neviedli ku kladnému výsledku, úrad vydal rozhodnutie, ktorým likvidátorovi nariadil do 30 dní od právoplatnosti rozhodnutia predložiť návrh trvalého prevodu tohto kmeňa a určiť preberajúcu zdravotnú poisťovňu. Proti rozhodnutiu sa likvidátor odvolal. Úrad vydal dňa 14. 10. druhostupňové rozhodnutie, ktorým nariadil trvalý prevod poistného kmeňa na Spoločnú zdravotnú poisťovňu.“ Žiaľ, s touto odpoveďou nesúhlasím. Zákon č. 581/2007 v čase týchto prevodov neumožňoval likvidátorovi ponúkať a obchodovať s poistným kmeňom. Úrad pre dohľad to však umožnil, dokonca ako sa píše v odpovedi na moju interpeláciu, Úrad pre dohľad vytvoril priestor na trvalý prevod poistného kmeňa. Dámy a páni, a to v rozsahu piatich mesiacov – od 6. mája do 14. októbra. Len na pripomenutie... (Sústavný ruch v sále. Prerušenie vystúpenia predsedajúcim.)
Blanár, Juraj, poslanec NR SR (2015-04-17):
Ďakujem za slovo, pán predseda. Vážené dámy a páni, milá snemovňa, mrzí ma trošku, že dnes tá sála je taká slabšie zastúpená, predovšetkým z tejto strany napravo, a že tu chýba napríklad aj pán poslanec Hrušovský alebo pán poslanec Fronc. Štefan Kuffa je tu a som veľmi rád, pretože včera som pozorne počúval tie vystúpenia. Pán poslanec Fronc je tu. A bola tu taká snaha o to, aby sme prehodnotili, že kde sa nachádzame a kde sme sa dostali, pretože pán poslanec Hrušovský tu apeloval na to, že nikdy tu takáto atmosféra nebola v Národnej rade a že mali by sme sa vrátiť späť, aby sme možno zmenili tú kultúru. Rovnako pán poslanec Fronc mal túto snahu. A ja to oceňujem. Ja to naozaj oceňujem. A rovnako to povedal aj pán poslanec Kuffa. Ten dokonca išiel ďalej, lebo povedal aj niečo z opozičnej kuchyne. Prišiel aj s takým návrhom, že: dobre, urobme nejaký krok späť, stiahnime návrh na odvolanie pána ministra zdravotníctva a skúsme to nejako vyhladiť. Toto je naozaj snaha nejako ísť ku konštruktívnej debate. Ale povedzme si, ako to v skutočnosti bolo, aj, pán poslanec Fronc, ste tu boli. My sme prišli s nejakým návrhom, ktorý môžete kritizovať, ale rieši situáciu zákona, ktorú ste prijali vy. Namiesto toho, aby sme o tom diskutovali konštruktívne, pustili ste tuná štekajúcich psov, ktorí začali do nás biť a hovoriť, že sme „zlodeji, zločinci, musíme ísť do basy“ a ešte, neviem, čo máme urobiť. (Výkriky v pléna.) Pán poslanec Fronc, vy ste sa minule urazili, keď som bol trošku tvrdší pri diskusii... (Prerušenie vystúpenia predsedajúcim.)
Martvoň, Anton, poslanec NR SR (2015-04-21):
Ďakujem pekne. Pán poslanec Galko, vy ste šikovný rečník. Ja som to už viackrát povedal. Ale kebyže sa mám chytiť tej filozofie, ktorú ste vo vašom vystúpení nastolili, tak v podstate, viete, no niekto tvrdil, že niekoho unieslo ufo v Hornej-Dolnej. My to tolerujeme podľa vašich slov, tak aj za to môžeme a jednoducho sme zodpovední za únosy ufo. Kebyže sa chytím tej vašej filozofie, čo ste povedali alebo ako bolo vaše vystúpenie urobené, tak v podstate mohol by som obviniť opozíciu, že je zodpovedná za vraždenie Islamského štátu, lebo nijako nekoná. Proste nijako nekonáte, ste zodpovední za vraždenie v Islamskom štáte. Ale neurobím to. Ja budem sa skôr pýtať vás na nejaké veci, či vám to nevadilo, keď ste boli ministrom obrany. Pán Galko, nevadí vám, že manželka hovorcu ministra vnútra za KDH vtedy robila hovorkyňu alebo ešte stále robí hovorkyňu pánovi Širokému? Keď ste boli ministrom obrany, nevadilo vám, že Široký s Váhostavom získali zákazku na ministerstve kultúry, ktoré viedol váš kolega z SaS, zákazku za 21 mil. korún? A, pán Galko, keď ste boli ministrom obrany nevadilo vám, že spomínali ste tu Gorilu a Pentu, bývalý hovorca pána Kaníka rovno išiel na flek hovorcu do Penty, čo mu to pán Kaník našiel, to vám nevadilo? A na poslednú vec, na čo sa vás spýtam, spýtam: Nevadilo vám, keď ste boli ministrom obrany, že váš stranícky šéf sa začal objavovať na videu a v médiách s pánom Kočnerom? To ste mu tolerovali? Čiže tým chcem iba poukázať na to, že je ľahké pri skrátenom legislatívnom konaní sa obviňovať navzájom, ale jednoducho kebyže nastolím filozofiu vášho vystúpenia, tak potom opozícia je zodpovedná ešte aj za to, že na ulici nesvietia lampy.
B. Bugár, podpredseda NR SR: (2003-04-24):
(Hlasovanie.) Prítomných 97 poslancov, za návrh hlasovalo 72, hlasovania sa zdržalo 19 poslancov, nehlasovalo 6. Konštatujem, že Národná rada sa rozhodla, že tento návrh zákona prerokuje v druhom čítaní. Druhé hlasovanie. L. Ladányi, poslanec: Ďakujem. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť, ďalej aby za gestorský výbor Národná rada určila hlasovaním Výbor Národnej rady Slovenskej republiky pre obranu a bezpečnosť a rozhodla, že návrh zákona prerokuje určený výbor v termíne do 26. mája 2003 a gestorský výbor do 27. mája 2003.
Hrušovský, Pavol, podpredseda NR SR (2010-12-08):
Páni poslanci, hlasujeme o návrhu tak, ako ho predniesol pán spoločný spravodajca. (Hlasovanie.) 138 prítomných, 76 za návrh, 1 proti, 61 sa zdržalo. Návrh sme schválili. Sú ďalšie návrhy, pán poslanec?
K. Tóthová, poslankyňa: (2007-09-18):
No, ostáva len veriť, že poprípade občania svojou iniciatívou budú proste akosi tlačiť samosprávy k tomu, aby túto kompetenciu využili a poprípade znížili počet týchto herní, ale znovu opakujem to, čo som povedala už vo svojej predchádzajúcej faktickej poznámke, že keď už vstupujeme do zákona, mali by sme byť komplexnejší a nevylučujem, že teda prípadne sa dá aj toto doplniť, ale je tu viacero problémov, pred ktorými by sme nemali zatvárať oči a niektoré aj pán poslanec Galbavý naznačil.
Muňko, Dušan, poslanec NR SR (2024-02-09):
Pán poslanec Hlina, ty sa asi zle vyspal. Tak keď už musím povedať ináč. Tak minister ide naprávať to, čo ste tu spáchali, tí, k tej strane, kde sedíš dneska, SaS-ka, OĽANO a kto ďalší bol v tej (reakcia z pléna), sme ľudí. Áno, vymenil si všetkých prednostov, ty konkrétne, takže nevyprávaj veci tuná. Táraš proste v jednom kuse a robíš z toho nie parlament, ale šapitó. Už si konečne uvedom, že si v parlamente. Dokedy ťa budeme počúvať tu, prosím ťa. A poďme konkrétne k veci. Veď ste zobchodovali, prosím ťa, pán Hlina, Kollár zobchodoval celý tento zákon. Nevedeli ho jeden a pol roka presadiť, tak ako nevedeli presadiť, prosím vás, súdnickú reformu. Čo tu mi vy hovoríte, keby to odo mňa dneska záležalo, presviedčam náš klub, aby sme všetky zákony, ktoré boli prijaté, boli zrušené v poslednom období. To je holá pravda, páni. Tu spievate proste niečo iné. A PS to isté, páni. Ešte česť kádehákom, ktorí aspoň sú natoľko féroví, že nezasahujú do tejto veci. Ale odo mňa keby záležalo, všetky zákony, ktoré boli za Ódora a pred tým, aby boli zrušené.
Hrušovský, Pavol, predseda NR SR (2011-10-18):
Hlasujeme, páni poslanci, o návrhu pána poslanca Petráka, ktorý odporúča prijať uznesenie nepokračovať v rokovaní o vládnom návrhu zákona. (Hlasovanie.) 148 prítomných, 69 za, 69 proti, 10 sa zdržalo. Neschválili sme návrh.
Jurinová, Erika, podpredsedníčka NR SR (2015-11-24):
Ďakujem, pán minister. Dávam slovo spoločnému spravodajcovi z výboru pre zdravotníctvo poslancovi Jozefovi Valockému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrušovský, Pavol, podpredseda NR SR (2011-10-11):
Panie poslankyne, páni poslanci, vyhlasujem rozpravu o tomto bode programu za skončenú. Pristúpime teraz k tretiemu čítaniu o vládnom návrhu na vyslovenie súhlasu s Dodatkom k Rámcovej zmluve medzi štátmi eurozóny a Európskym stabilizačným nástrojom, ktorý prerokovávame ako tlač 502. Chcem upozorniť, že hlasovanie o návrhu vlády je spojené na žiadosť vlády s vyslovením dôvery vláde Slovenskej republiky. Poprosím teraz pána spoločného spravodajcu, pána predsedu výboru pre financie, aby Národnej rade predložil návrh uznesenia k prerokovávanému bodu programu. Nech sa páči, pán predseda, prosím o návrh uznesenia. (Hlasovanie o návrhu na vyslovenie súhlasu Národnej rady Slovenskej republiky s Dodatkom k Rámcovej zmluve medzi Belgickým kráľovstvom, Spolkovou republikou Nemecko, Estónskou republikou, Írskou republikou, Helénskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou, Fínskou republikou a Európskym finančným stabilizačným nástrojom , tlač 502.)
Hrušovský, Pavol, podpredseda NR SR (2010-12-15):
Hlasujeme o návrhu prerokovať zákon v druhom čítaní. (Hlasovanie.) 138 prítomných, 79 za, 59 sa zdržalo. Návrh sme schválili. Prosím, ďalší návrh.
P. Paška, predseda NR SR: (2009-12-02):
(Hlasovanie.) 139 prítomných, všetci boli za. Tento návrh sme schválili. Ďalej, pani spravodajkyňa.
Drábiková, Lucia, poslankyňa NR SR (2021-02-05):
Na pána kolegu Urbana, samozrejme, Úrad pre dohľad nad zdravotnou starostlivosťou bude skúmať medikáciu a samotnú liečbu, to nie je ani náplňou práce komisárky. Náplňou tej kontrolnej činnosti je skôr reakcia na už konkrétne podnety, ktoré hovoria o tom, že niečo nebolo dodržané, niečo bolo poškodené. Ide hlavne o ošetrovateľskú a opatrovateľskú starostlivosť, o tú sociálnu oblasť a vlastne o zachovanie dôstojnosti a autonómnosti toho človeka, o ktorého sa starajú. Žiaľ, sama som sa s tým stretávala na psychiatriách, kde som robila výskumy a takisto aj v zariadeniach pre seniorov, kde som mala osobnú skúsenosť aj mnohé referencie o tom, že neprebaľujú svojich klientov, nepolohujú. Čiže ide skôr o podnety povahy sociálno-psychologickej než zdravotníckej, tam už naozaj tej komisárke neoprávňuje, nie je oprávnená toto skúmať, tie lieky, tam už naozaj príde úrad pre dohľad. Ale ide naozaj o podnety, ktoré prídu a tieto sa budú prešetrovať, nebude to nejaká masívna ako keby byrokratizácia navyše. Ďakujem.
Novotný, Viliam, poslanec NR SR (2015-07-01):
Ďakujem pekne. Nebudem každému odpovedať menovite, ďakujem veľmi pekne všetkým, ktorí na mňa reagovali. Možno len zopakujem niekoľko myšlienok, ktoré sa týkajú ich mnohých z vystúpení. To prvé je, že som o tom presvedčený, že treba nechať rádiá na základe playlistov, na základe výskumov, na základe toho, ľudia čo chcú počúvať, akú hudbu chcú, aby sa hrala. Hneď ako začneme, politici, hovoriť, čo je pekné a čo je škaredé, nedopadne to dobre, dámy a páni. Zas budú tak len tie najlepšie úmysly, aké mal Černomyrdin a dopadne to ako obvykle. Ja netvrdím, že stará hudba je zlá a tá nová súdobá je dobrá. Mne sa páči ELÁN a ja na to nenechám dopustiť, len nie som celkom presvedčený o tom, že mám nútiť svoje deti, aby ho počúvali, aby sa naplnila kvóta. O tom som hovoril vo svojom vystúpení. Potom som hovoril, že 500-miliónová francúzska populácia na Zemi má problém naplniť 40-percentné kvóty vo francúzskom rozhlasovom vysielaní tak, aby kvalita týchto rozhlasových staníc bola rovnako dobrá ako tých britských, na ktoré si preladia rádio poslucháči. To je ten problém, dámy a páni. Ich je 500 mil., nás je 5 mil., stokrát menej oproti nim. Tie kvóty sú neuveriteľne vysoké, sú likvidačné. Poďme sa rozprávať o tom, aby hral verejnoprávny RTVS viacej slovenskej tvorby, ale aj džezu, aj folklóru, ako chce pán Hraško, súhlasím s tým, aj opernej, symfonickej tvorby. Poďme sa o tom rozprávať. Ale máme nútiť k tomu súkromné rádiá? Prepáčte, ja som pravicový politik a úlohou pravicových politikov je chrániť podnikanie, chrániť súkromné vlastníctvo. Tento zákon povedie k tomu, že klesne kvalita. Vy hovoríte, že ona tým neklesne. Ale ona klesne, lebo budú musieť jednu tretinu všetkých pesničiek hrať slovenských alebo ich budú donekonečna opakovať a pán Hraško vypne rádio, alebo budú musieť vyťahovať z archívu staršie pesničky, ktoré sú možno menej populárne. A klesnú tým pádom aj tantiémy pre umelcov.